ྀ་བྷཉྩ་དྷ་ཏུ་བི་ཤོ་དྷ་ནི་སྭཱ་ཧཱ།  ཞེས་ཡུམ་རྣམས་ཀྱིས་དབང་རྫས་ཀྱི་ལྷ་ལ་དབང་བསྐུར།  རིམ་པ་བཞིན་མི་བསྐྱོད་པ།  དོན་གྲུབ།  རིན་འབྱུང་།  འོད་དཔག་མེད།  རྣམ་སྣང་རྣམས་ཀྱིས་རྒྱས་བཏབ་པར་གྱུར།  གནྡྷྃ།  པུཥྤྃ།  དྷཱུ་པྃ།  དཱི་པྃ།  ཨཀྵ་ཏྃ།  ནཻ་ཝི་ཏྱེྃ།  ལཱ་སྱེྃ།  ཧཱ་སྱེྃ།  བཱ་དྱྃ།  ནྲྀ་ཏྱེྃ།  གི་ཏྱེྃ།  ཀཱ་མེྃ་པཱུ་ཛཱཾ་ཀུ་རུ་ཀུ་རུ་སྭཱ་ཧཱ།  ཡབ་ཡུམ་རྣམས་སྙོམས་པར་ཞུགས་པས་ཆགས་པ་ཆེན་པོའི་མེས་བྱང་ཆུབ་ཀྱི་སེམས་སུ་ཞུ་བའི་བུམ་པའི་ཆུར་གྱུར།  བུམ་འཛིན་རྣམས་དང་བཅས།  བཀྲ་ཤིས་གང་ཞིག་སེམས་ཅན་ཀུན་གྱི་སྙིང་ལ་གནས།  ། ཐམས་ཅད་བདག་ཉིད་རིགས་ཀུན་གྱི་ནི་བདག་པོ་མཆོག། སེམས་ཅན་མ་ལུས་སྐྱེད་བྱེད་བདེ་བ་ཆེན་པོ་སྟེ།  ། དེས་ནི་དེང་ཁྱོད་དབང་བསྐུར་མཆོག་ལ་བཀྲ་ཤིས་ཤོག། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ།  ། འཇིག་རྟེན་གསུམ་གྱི་མགོན་པོ་དྲི་མ་གསུམ་སྤངས་པ།  ། སངས་རྒྱས་པདྨའི་འདབ་མ་རྒྱས་འདྲའི་ཞལ་མངའ་བ།  ། དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག། དེ་ཡིས་ཉེ་བར་བསྟན་པའི་མཆོག་རབ་མི་གཡོ་བ།  ། འཇིག་རྟེན་གསུམ་ན་གྲགས་ཤིང་ལྷ་དང་མི་ཡིས་མཆོད།  ། ཆོས་ཀྱི་དམ་པ་སྐྱེ་དགུ་རྣམས་ལ་ཞི་བྱེད་པ།  ། དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག། དགེ་འདུན་དམ་པ་ཆོས་ལྡན་ཐོས་པའི་བཀྲ་ཤིས་ཕྱུག། མི་དང་ལྷ་དང་ལྷ་མ་ཡིན་གྱིས་མཆོད་པའི་གནས།  ། ཚོགས་ཀྱི་མཆོག་རབ་ངོ་ཚ་ཤེས་དང་དཔལ་གྱི་གཞི།  ། དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག། དབང་བསྐུར་རྡོ་རྗེ་ཆེན་པོ་ནི།  ། ཁམས་གསུམ་པ་ཡིས་ཕྱག་བྱས་པ།  ། སངས་རྒྱས་ཀུན་གྱི་གསང་གསུམ་གྱི།  ། གནས་(༢༧)ལས་བྱུང་བ་སྦྱིན་པར་བྱ།  ། ཨོ་ཨཱ་ཨཱི་རཱ྇་ཨཱུ་ལཱྀ་པཉྩ་དྷ་ཏུ་བི་ཤོ་དྷ་ནི་སྭཱ་ཧཱ།  ཞེས་པ་རྣམས་འཐེན།  བླ་མས་བཞེངས་ནས་ཁྲིའི་སྟེང་ནས་རྣམ་རྒྱལ་ཆེན་པོའི་དུང་བསྣམས་ཏེ།  དབང་བསྐུར་རྡོ་རྗེ་ཚར་གཅིག་སྔགས་བཅས་ཀུ་ཤས་གཏོར་བ་མཛད།  དེ་ནས་བུམ་འཛིན་གྱི་དབུས་སུ་ཕེབས་ཏེ་དགེ་སློང་དགེ་ཚུལ་ཁྱིམ་པ་གསུམ་གྱི་བུམ་པ་སོ་སོར་རྒྱལ་དབང་བདུན་པའི་དབང་ཆོག་ནས་གསུང་བ་བཞིན་དང་དཀྱིལ་ཆོག་ཏུའང་གསལ་བ་བཞིན་བུམ་ཆུ་བསྡུས་ནས་དགེ་སློང་དགེ་ཚུལ་ཁྱིམ་པ་རྣམས་ལ་བརྒྱུད་དེ་ཆུ་དབང་བསྐུར་ཅོད་པན་ལྷར་བསྐྱེད་པ་ལ་ཐུགས་གཏད་པར་ཞུ།  ཨོཾ་ཨཱཿཧཱུཾ་ཧོ་ཧཾཀྵཿཨོཾ་ཤཱུ་ནྱ་ཏཱས་སྦྱངས།  དབང་རྫས་ཅོད་པན་སྟོང་པ་ཉིད་དུ་གྱུར།  སྟོང་པའི་ངང་ལས།  ཅོད་པན་ལྗང་གུ་ཨ་དང་རྡོ་རྗེ་ལས་སྐྱེས་པའི་མི་བསྐྱོད་པ་ལྗང་གུ།  ལྗང་དམར་དཀར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན།  རྡོ་རྗེ།  གྲི་གུག། དགྲ་སྟ།  གཡོན་པ་གསུམ་ན་རྡོ་རྗེ་དྲིལ་བུ།  ཐོད་པ།  ཚངས་མགོ་འཛིན་པ་ལ་ཤེར་ཕྱིན་མས་འཁྱུད་པ།  ཅོད་པན་ནག་པོ་ཨི་དང་རལ་གྲི་ལས་སྐྱེས་པའི་དོན་གྲུབ་ནག་པོ།  ནག་དམར་དཀར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་རལ་གྲི།  གྲི་གུག། རྩེ་གསུམ།  གཡོན་པ་གསུམ་ན་ཕུབ།  ཐོད་པ།  ཁ་ཊྭཱཾ་ག་དཀར་པོ་འཛིན་པ་ལ་སྤྱན་མས་འཁྱུད་པ།  ཅོད་པན་དམར་པོ་རཾ་དང་རིན་པོ་ཆེ་ལས་སྐྱེས་པའི་རིན་འབྱུང་དམར་པོ།  དམར་དཀར་ནག་པའི་ཞལ་གསུམ་ཕྱག་དྲུག་གི་གཡས་པ་གསུམ་ན་མེ་མདའ།  རྡོ་རྗེ་ལྕགས་ཀྱུ།  སྒྲ་དང་བཅས་པའི་ཌ་མ་རུ།  གཡོན་པ་གསུམ་ན་གཞུ།  རྡོ་རྗེ།  ཞགས་པ།  རིན་པོ་ཆེ་ཆ་དགུ་པ་འཛིན་པ་ལ་མཱ་མ་ཀཱིས་འཁྱུད་པ།  ཅོད་པན་དཀར་པོ་ཨུ་དང་པདྨ་ལས་སྐྱེས་པའི་འོད་དཔག་མེད་དཀར་པོ།  དཀར་ནག་དམར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་ཐོ་བ།  མདུང་།  རྩེ་གསུམ།  གཡོན་པ་གསུམ་ན་པད་དཀར་འདབ་བརྒྱ་བ་དང་།  མེ་ལོང་།  བགྲང་ཕྲེང་འཛིན་པ་ལ་གོས་དཀར་མོས་འཁྱུད་པ།  ཅོད་པན་སེར་པོ་ལྀ་དང་འཁོར་ལོ་ལས་སྐྱེས་པའི་རྣམ་སྣང་སེར་པོ།  སེར་དཀར་ནག་པའི་ཞལ་གསུམ་ཕྱག་དྲུག་གི་གཡས་པ་གསུམ་ན་འཁོར་ལོ།  དབྱུག་པ།  འཇིགས་བྱེད་རྡོ་རྗེ།  གཡོན་པ་གསུམ་ན་དུང་།  རྡོ་རྗེ་ལྕགས་སྒྲོག། སྒྲ་དང་བཅས་པའི་དྲིལ་བུ་འཛིན་པ་ལ་སྒྲོལ་མས་འཁྱུད་པ།  དེ་རྣམས་ཀྱི་དཔྲལ་བར་ཨོཾ།  མགྲིན་པར་ཨཱཿཐུགས་ཀར་ཧཱུཾ།  ལྟེ་བར་ཧོཿཐུགས་ཀའི་ཧཱུཾ་ལས་འོད་ཟེར་འཕྲོས།  བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས།  ཛཿཧཱུཾ་བཾ་ཧོཿཧི་རང་རང་གི་དམ་ཚིག་པ་དང་རོ་མཉམ་པར་གྱུར།  ཨོཾ་ཨཱ་ཨཱི་རཱ྇་ཨཱུ་ལཱྀ་པཉྩ་དྷ་ཏུ་བི་ཤོ་དྷ་ནི་སྭཱ་ཧཱ།  ཞེས་ཡུམ་རྣམས་ཀྱིས་དབང་རྫས་ཀྱི་ལྷ་ལ་དབང་བསྐུར་རིམ་བཞིན་རྡོ་རྗེ་སེམས་དཔའ།  དོན་གྲུབ།  རིན་འབྱུང་།  འོད་དཔག་མེད།  རྣམ་སྣང་གིས་རྒྱས་བཏབ།  གནྡྷྃ།  པུཥྤྃ།  དྷཱུ་པྃ།  དཱི་པྃ།  ཨཀྵ་ཏྃ།  ནཻ་ཝི་ཏྱེྃ།  ལཱ་སྱེྃ།  བཱ་དྱྃ།  (༢༨)ནྲྀ་ཏྱེྃ།  ཀཱ་མེྃ་པཱུ་ཛཱཾ་ཀུ་རུ་ཀུ་རུ་སྭཱ་ཧཱ།  ཞེས་ལྷ་མོ་བཅུ་གཉིས་ཀྱིས་མཆོད།  ཡབ་ཡུམ་རྣམས་སྙོམས་པར་ཞུགས་པས་ཆགས་པ་ཆེན་པོའི་མེས་ཞུ་བ་ལས་བྱུང་བའི་དབང་རྫས་ཅོད་པན་དུ་གྱུར།  བླ་མ་དང་གཙོ་བོ་ཐ་མི་དད་པས་ཅོད་པན་གྱི་དབང་བསྐུར་བྱུང་སྙམ་པའི་མོས་པ་མཛོད་ཅིག། ཨོཾ་ཨཱི་ཨཱཾ་རཱ྇་ཨཱུ་ལཱྀ་པཉྩ་ཏ་ཐཱ་ག་ཏ་པ་རི་ཤུད་དྷ་སྭཱ་ཧཱ།  ཞེས་དགེ་སློང་རྣམས་ལ་ཅོད་པན་གྱི་དབང་བསྐུར།  མཐའ་རྟེན་ཆུ་དབང་འབུལ་བ་ལ་ཐུགས་གཏད་པར་ཞུ།  དབང་བསྐུར་རྡོ་རྗེ་ཆེན་པོ་སྟེ།  ། ཁམས་གསུམ་པ་ཡིས་ཕྱག་བྱས་པ།  ། སངས་རྒྱས་ཀུན་གྱི་གསང་གསུམ་པའི།  ། གནས་ལས་བྱུང་བ་སྦྱིན་པར་བྱ།  ། ཨོཾ་ཨཱ་ཨཱི་རཱ྇་ཨཱུ་ལཱྀ་པཉྩ་དྷ་ཏུ་བི་ཤོ་དྷ་ནི་སྭཱ་ཧཱ།  དབང་རྫས་དར་དཔྱངས་ལྷར་བསྐྱེད་པ་ལ་ཐུགས་གཏད་པར་གྱུར།  ཨོཾ་ཨཱཿཧཱུཾ་ཧོ་ཧཾ་ཀྵཿབསངས་སྦྱངས།  དབང་རྫས་དར་དཔྱངས་སྟོང་པ་ཉིད་དུ་གྱུར།  སྟོང་པའི་ངང་ལས།  དར་དཔྱངས་ནག་པོ་གཉིས་ཨ་ཧ་དང་སྤོས་སྣོད་དང་རྔ་གཡབ་ནག་པོ་ལས་སྐྱེས་པའི་ནག་མོ་འབར་མ་ནག་མོ་ནག་དམར་སེར་དང་དཀར་བའི་ཞལ་བཞི།  ཕྱག་བརྒྱད་ཀྱི་གཡས་ན་སྤོས་དང་།  ཙན་དན།  གུར་ཀུམ།  ག་བུར།  གླ་རྩི་སྦྱར་བའི་སྣོད།  གཡོན་ན་དྲིལ་བུ།  པདྨ།  ལྷ་ཤིང་གི་མེ་ཏོག་སྣ་ཚོགས་ཀྱི་ཕྲེང་བ་འཛིན་པ་དང་།  དུ་བ་མ་ནག་མོ་ནག་དཀར་སེར་དང་དཀར་བའི་ཞལ་བཞི།  ཕྱག་བརྒྱད་ན་རྔ་གཡབ་ནག་པོ་བརྒྱད་འཛིན་པར་གྱུར།  དར་དཔྱངས་དམར་པོ་གཉིས།  ཨཿཧཿདང་མར་མེ་དང་རྔ་གཡབ་དམར་པོ་ལས་སྐྱེས་པའི་དམར་མོ་འབར་མ་དམར་མོ་དམར་སེར་དཀར་དང་སྔོ་བའི་ཞལ་ཅན་ཕྱག་བརྒྱད་ཀྱི་གཡས་ན་མར་མེ།  དོ་ཤལ།  ཅོད་པན།  གདུ་བུ།  གཡོན་ན་གོས།  སྐ་རགས།  རྣ་རྒྱན།  རྐང་གདུབ་འཛིན་པ་དང་།  སྨིག་རྒྱུ་མ་དམར་མོ་དམར་སེར་དཀར་དང་སྔོ་བའི་ཞལ་ཅན།  ཕྱག་བརྒྱད་ན་རྔ་གཡབ་དམར་པོ་བརྒྱད་འཛིན་པར་གྱུར།  དར་དཔྱངས་དཀར་པོ་གཉིས།  ཨཾ་ཧཾ་དང་ལྷ་བཤོས་དང་རྔ་གཡབ་དཀར་པོ་ལས་སྐྱེས་པའི་དཀར་མོ་འབར་མ་དཀར་མོ་དཀར་ནག་དམར་དང་སེར་བའི་ཞལ་ཅན།  ཕྱག་བརྒྱད་ཀྱི་གཡས་ན་འོ་མ།  ཆུ།  མཆོག་གི་སྨན་དང་།  ཆང་གི་སྣོད།  གཡོན་ན་བདུད་རྩི་གྲུབ་པའི་རོ།  བདུད་རྩི་འབྲས་བུ།  ཟན་གྱི་སྣོད་འཛིན་པ་དང་།  མཁའ་སྣང་མ་དཀར་མོ་དཀར་ནག་དམར་དང་སེར་བའི་ཞལ་ཅན།  ཕྱག་བརྒྱད་ཀྱིས་རྔ་གཡབ་དཀར་པོ་བརྒྱད་འཛིན་པར་གྱུར།  དར་དཔྱངས་སེར་པོ་གཉིས།  ཨཱ་ཧཱ་དང་དུང་མཆོད་དང་རྔ་གཡབ་སེར་པོ་ལས་སྐྱེས་པའི་སེར་མོ་འབར་མ་སེར་མོ་སེར་དཀར་སྔོ་དང་དམར་བའི་ཞལ་ཅན།  ཕྱག་བརྒྱད་ཀྱི་གཡས་ན་དུང་དང་།  གླིང་བུ།  ནོར་བུ།  ཌ་མ་རུ།  གཡོན་ན་པི་ཝང་རྔ་དང་སྒྲ་ལྡན་འཁར་བ།  ཟངས་དུང་འཛིན་པ་དང་།  མར་མེ་མ་སེར་མོ་སེར་དཀར་སྔོ་དང་དམར་བའི་ཞལ་ཅན།  ཕྱག་བརྒྱད་ཀྱིས་རྔ་ཡབ་སེར་པོ་བརྒྱད་འཛིན་པར་འགྱུར།  དར་དཔྱངས་ལྗང་གུ་ཧོཿ(༢༩)དང་རྡོ་རྗེ་ལས་སྐྱེས་པའི་རྡོ་རྗེ་དབྱིངས་ཀྱི་དབང་ཕྱུག་མ་ལྗང་གུ་ལྗང་དམར་དཀར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་རྡོ་རྗེ།  གྲི་གུག། དགྲ་སྟ།  གཡོན་པ་གསུམ་ན་རྡོ་རྗེ།  དྲིལ་བུ།  ཐོད་པ།  ཚངས་མགོ་འཛིན་པ།  དར་དཔྱངས་སྔོན་པོ་ཕྲེཾ་དང་གྲི་གུག་ལས་སྐྱེས་པའི་སྣ་ཚོགས་ཡུམ་སྔོན་མོ་སྔོ་དམར་དཀར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་རྡོ་རྗེ།  གྲི་གུག། དགྲ་སྟ།  གཡོན་པ་གསུམ་ན་རྡོ་རྗེ་དྲིལ་བུ།  ཐོད་པ།  ཚངས་མགོ་འཛིན་པ།  དེ་རྣམས་ཀྱི་དཔྲལ་བར་ཨོཾ།  མགྲིན་པར་ཨཱཿཐུགས་ཀར་ཧཱུཾ།  ལྟེ་བར་ཧོཿཐུགས་ཀའི་ཧཱུཾ་ལས་འོད་ཟེར་འཕྲོས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས།  ཛཿཧཱུཾ་བཾ་ཧོཿཧི་རང་རང་གི་དམ་ཚིག་པ་དང་རོ་མཉམ་པར་གྱུར།  ཨོཾ་ཨཱ་ཨཱི་རཱ྇་ཨཱུ་ལཱྀ་པཉྩ་དྷ་ཏུ་བི་ཤོ་དྷ་ནི་སྭཱ་ཧཱ།  ཞེས་ཡུམ་རྣམས་ཀྱིས་དབང་རྫས་ཀྱི་ལྷ་ལ་དབང་བསྐུར་རྡོ་རྗེ་སེམས་དཔས་རྒྱས་བཏབ་པར་གྱུར།  གནྡྷྃ།  པུཥྤྃ།  དྷཱུ་པྃ།  དཱི་པྃ།  ཨཀྵ་ཏྃ།  ནཻ་ཝི་ཏྱེྃ།  ལཱ་སྱེྃ།  ཧཱ་སྱེྃ།  བཱ་དྱྃ།  ནྲྀ་ཏྱེྃ།  གི་ཏྱེྃ།  ཀཱ་མེྃ་པཱུ་ཛཱཾ་ཀུ་རུ་ཀུ་རུ་སྭཱ་ཧཱ།  ཞེས་ལྷ་མོ་བཅུ་གཉིས་ཀྱིས་མཆོད།  ནུས་པ་བཅུ་ཞུ་བ་ལས་བྱུང་བའི་དབང་རྫས་དར་དཔྱངས་སུ་གྱུར།  བླ་མ་དང་གཙོ་བོ་ཐ་མི་དད་པས་དར་དཔྱངས་ཀྱི་དབང་བསྐུར་བྱུང་སྙམ་པའི་མོས་པ་མཇོད་ཅིག། ཨོཾ་ཨ་ཨཱ་ཨཾ་ཨཿཧ་ཧཱ་ཧཾ་ཧཾ་ཧཿཧོཿཕྲྃ་ད་ཤ་པཱ་ར་མི་ཏཱ་པ་རི་པཱུ་ར་ཎི་སྭཱ་ཧཱ།  ཞེས་དགེ་སློང་དགེ་ཚུལ་གཉིས་ཀ་ལ་དར་དཔྱངས་ཀྱི་དབང་བསྐུར།  མཐའ་རྟེན་ཆུ་དབང་འབུལ་བ་ལ་ཐུགས་གཏད་པར་ཞུ།  དབང་བསྐུར་རྡོ་རྗེ་ཆེན་པོ་སྟེ།  ། ཁམས་གསུམ་པ་ཡིས་ཕྱག་བྱས་པ།  ། སངས་རྒྱས་ཀུན་གྱི་གསང་གསུམ་པའི།  ། གནས་ལས་བྱུང་བ་སྦྱིན་པར་བྱ།  ། ཨོཾ་ཨཱ་ཨཱི་རཱ྇་ཨཱུ་ལཱྀ་པཉྩ་དྷ་ཏུ་བི་ཤོ་དྷ་ནིསྭཱ་ཧཱ།  མཐེ་བོའི་རྡོ་རྗེ་ལྷར་བསྐྱེད་པ་ལ་ཐུགས་གཏད་པར་ཞུ།  ཡིག་དྲུག་གིས་བསངས།  ཤཱུ་ནྱས་སྦྱངས།  དབང་རྫས་མཐེ་བོའི་རྡོ་རྗེ་སྟོང་པ་ཉིད་དུ་གྱུར།  སྟོང་པའི་ངང་ལས་མཐེ་བོའི་རྡོ་རྗེ་རྣམས་ཨ་ཨཱ་དང་རྡོ་རྗེ་ལས་སྐྱེས་པའི་ཕྱག་ན་རྡོ་རྗེ་དང་ཆོས་དབྱིངས་རྡོ་རྗེ་མ་ལྗང་གུ་ལྗང་དམར་དཀར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་རྡོ་རྗེ།  གྲི་གུག། དགྲ་སྟ།  གཡོན་པ་གསུམ་ན་རྡོ་རྗེ་དྲིལ་བུ།  ཐོད་པ།  ཚངས་མགོ་འཛིན་པ་ལ་རིམ་པ་བཞིན་སྒྲ་རྡོ་རྗེ་མ་དང་ཀུན་བཟང་གིས་འཁྱུད་པ།  མཐེ་བོའི་རྡོ་རྗེ་རྣམས་ཨེ་ཨཱཻ་དང་རལ་གྲི་ལས་སྐྱེས་པའི་ནམ་མཁའི་སྙིང་པོ་དང་རེག་བྱ་རྡོ་རྗེ་མ་ནག་མོ་ནག་དམར་དཀར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་རལ་གྲི།  གྲི་གུག། རྩེ་གསུམ།  གཡོན་པ་གསུམ་ན་ཕུབ།  ཐོད་པ།  ཁ་ཊྭཱི་ག་དཀར་པོ་འཛིན་པ་ལ།  རིམ་པ་བཞིན་དྲི་རྡོ་རྗེ་མ་དང་སྒྲིབ་སེལ་གྱིས་འཁྱུད་པ།  མཐེ་བོའི་རྡོ་རྗེ་རྣམས་ཨར་ཨཱར་དང་རིན་པོ་ཆེ་ལས་སྐྱེས་པའི་སའི་སྙིང་པོ་དང་རོ་རྡོ་རྗེ་མ་དམར་མོ་དམར་དཀར་(༣༠)ནག་པའི་ཞལ་གསུམ་ཕྱག་དྲུག་གི་གཡས་པ་གསུམ་ན་མེ་མདའ།  རྡོ་རྗེ་ལྕགས་ཀྱུ།  སྒྲ་དང་བཅས་པའི་ཌ་མ་རུ།  གཡོན་པ་གསུམ་ན་གཞུ།  རྡོ་རྗེ་ཞགས་པ།  རིན་པོ་ཆེ་ཆ་དགུ་པ་འཛིན་པ་ལ།  རིམ་པ་བཞིན་གཟུགས་རྡོ་རྗེ་མ་དང་འཇིག་རྟེན་དབང་ཕྱུག་གིས་འཁྱུད་པ།  མཐེ་བོའི་རྡོ་རྗེ་རྣམས་ཨོ་ཨཽ་དང་པདྨ་ལས་སྐྱེས་པའི་འཇིག་རྟེན་དབང་ཕྱུག་དང་གཟུགས་རྡོ་རྗེ་མ་དཀར་མོ་དཀར་ནག་དམར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་ཐོ་བ།  མདུང་།  རྩེ་གསུམ།  གཡོན་པ་གསུམ་ན་པད་དཀར་འདབ་བརྒྱ་བ་དང་།  མེ་ལོང་།  བགྲང་ཕྲེང་འཛིན་པ་ལ་རིམ་པ་བཞིན་རོ་རྡོ་རྗེ་མ་དང་ས་སྙིང་གིས་འཁྱུད་པ།  མཐེ་བོའི་རྡོ་རྗེ་རྣམས་ཨལ་ཨཱལ་དང་འཁོར་ལོ་ལས་སྐྱེས་པའི་སྒྲིབ་སེལ་དང་དྲི་རྡོ་རྗེ་མ་སེར་མོ་སེར་དཀར་ནག་པའི་ཞལ་གསུམ་ཕྱག་དྲུག་གི་གཡས་པ་གསུམ་ན་འཁོར་ལོ།  དབྱུག་པ།  འཇིགས་བྱེད་རྡོ་རྗེ།  གཡོན་པ་གསུམ་ན་དུང་།  རྡོ་རྗེ་ལྕགས་སྒྲོག། སྒྲ་དང་བཅས་པའི་དྲིལ་བུ་འཛིན་པ་ལ།  རིམ་པ་བཞིན་རེག་བྱ་རྡོ་རྗེ་མ་དང་ནམ་སྙིང་གིས་འཁྱུད་པ།  མཐེ་བོའི་རྡོ་རྗེ་རྣམས་ཨཾ་ཨཿདང་རྡོ་རྗེ་ལས་སྐྱེས་པའི་ཀུན་བཟང་དང་།  སྒྲ་རྡོ་རྗེ་མ་སྔོན་མོ་སྔོ་དམར་དཀར་བའི་ཞལ་གསུམ་ཕྱག་དྲུག་གི་གཡས་པ་གསུམ་ན་རྡོ་རྗེ།  གྲི་གུག། དགྲ་སྟ།  གཡོན་པ་གསུམ་ན་རྡོ་རྗེ།  དྲིལ་བུ།  ཐོད་པ།  ཚངས་མགོ་འཛིན་པ་ལ།  རིམ་པ་བཞིན་ཆོས་དབྱིངས་རྡོ་རྗེ་མ་དང་ཕྱག་རྡོར་གྱིས་འཁྱུད་པ།  དེ་རྣམས་ཀྱི་དཔྲལ་བར་ཨོཾ།  མགྲིན་པར་ཨཱཿཐུགས་ཀར་ཧཱུཾ།  ལྟེ་བར་ཧོཿཐུགས་ཀའི་ཧཱུཾ་ལས་འོད་ཟེར་འཕྲོས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས།  ཛཿཧཱུཾ་བཾ་ཧོཿཧི་རང་རང་གི་དམ་ཚིག་པ་དང་རོ་མཉམ་པར་གྱུར།  ཨོཾ་ཨཱ་ཨཱི་རཱ྇་ཨཱུ་ལཱྀ་པཉྩ་དྷ་ཏུ་བི་ཤོ་དྷ་ནི་སྭཱ་ཧཱ།  ཞེས་ཡུམ་རྣམས་ཀྱིས་དབང་རྫས་ཀྱི་ལྷ་ལ་དབང་བསྐུར།  ནག་པོ་རྣམས་ལ་དོན་གྲུབ།  དམར་པོ་རྣམས་ལ་རིན་འབྱུང་།  དཀར་པོ་རྣམས་ལ་འོད་དཔག་མེད།  སེར་པོ་རྣམས་ལ་